
Министерство на околната среда и водите


Регионална инспекция по околната среда и водите - Монтана

Д О К Л А Д

 Относно: Извършена комплексна проверка на обект за производство на латекс, фасаген, и лепила на водна основа в гр. Видин – Южна промишлена зона с оператор   „Аглая и БАН” ООД,  гр. Видин на основание Заповед № РД-280/27.10.2015 г. на Директора на РИОСВ – Монтана.
Извършената комплексна проверка на 30.10.2015 г. е с цел установяване съответствието на производствената дейност на дружеството с нормативните изисквания по опазване на околната среда и в изпълнение на плана за контролната дейност през 2015 г.


Основната дейност на фирмата е производство на латекс, фасаген и лепила на водна основа и търговия с бои, лакове и строителни материали.


По компонент „Въздух“:

За произвежданите от фирмата продукти фасаген, лепило и латекс на водна основа при проверката са представени данни за количествата, произведени от началото на 2015 г. В магазините на ”Аглая и БАН” ЕООД в гр. Видин, гр. Белоградчик, гр. Лом и гр. Кула освен продукти собствено производство, се продават и бои и лакове на фирма „Селт” ООД, гр. Пловдив, попадащи в обхвата на Наредба за ограничаване на емисиите на летливи органични съединения (ЛОС), при употребата на органични разтворители в определени бои, лакове и авторепаратурни продукти. Всички произвеждани и продавани продукти са етикетирани в съответстветствие и с допустимо съдър-жание на ЛОС съгласно изискванията на Наредбата.
По компонент „Води“:

Водоснабдяването на обекта се осъществява от водопровдоната мрежа на гр. Видин. От дейността на обекта не се формират и не се заустват производствени отпадъчни води.


По фактор „ОХВ“


Съгласно. Регламент REACH Дружеството се явява потребител на химични вещества и смеси. То се явява и формулатор на определени смеси – произвежда латекс и фасаген на водна основа. Представени са ИЛБ за веществата и смесите. Веществата и смесите се съахраняват в оригинални фабрични опаковки върху дървени палети.

По Наредбата за опаковките и отпадъците от опаковките:


Дружеството изпълнява задължениеата си по чл. 14, ал. 2, т. 2 от Закона за управление на отпадъците, като участва в колективна система, съгласно сключен договор с организация по оползотворяване „Екобулпак“ АД, гр. София- удаостоверение № 2851/01.01.2015 г. със срок на действие до 31.12.2015 г. За 2014 г. съгласно Заповед № РД-347/21.05.2015 г. на Министъра на околната среда и водите, Приложение № 2, п. 62 „Аглая и Бан“ ЕООД, гр. Видин е освободено от задължението да заплаща продуктова такса.


На проверката не бяха представени отчетните документи по Наредбата за определяне на реда и на размера за заплащане на продуктова такса за продуктите, след употребата на които се образуват масово разпространени отпадъци – приета с ПМС № 120 от 30.05.2008 г. приложение № 12 - вътрешно-фирмена спецификация и приложение № 13 – месечни справки декларации. Същите следва да бъдат представени в РИОСВ – Монтана в седем дневен срок.

При предходната проверка е дадено едно предписание, което е изпълнено. От проверката не са давани предписания.

